Je Jahanz de Vergie, seneschauz de Borgoigne, fais savoir a touz ces qui ces lettres verront et orront que je suis hons lige devans touz autres seignors de noble baron Robert, duc de Borgoigne, et tieng de celui duc et doit tenir ligement et sui entrez en son homenaige lige de la seneschausie de Borgoingne, et dou chastel et des appartenances de Mirebel et dou Fahy, et de la garde de Saint-Ligier et de autres choses contenues ès lettres que il ha de mes devantiers, et, en tesmoignaige, ge en hai bailliés mes lettres seelées de mon seal, qui furent faites l’an de grace mil deux cent sexante et quinze ou mois d’octoure.